open-index/open-wikipedia-markdown huggingface dataset:
מחשבת

הדגמה של המשחק על לוח מחשבת קלאסי|ממוזער
**מחשבת** הוא משחק לוח לשחקן יחיד, ובו יש לוח ועליו 33 חורים. בתחילת המשחק יש ב-32 מהחורים כלי משחק כאשר החור האמצעי ריק.

על פי אגדה אורבנית המשחק הומצא במאה ה–17 על ידי סופר צרפתי שהיה כלוא בבית האסורים וחיפש דרך להעביר את הזמן.

## אופן המשחק
בכל פעם השחקן מרים את אחד הכלים ומעביר אותו מעל הכלי הסמוך אליו (במאונך או במאוזן) לחור פנוי, כאשר הכלי שמעליו מדלגים יוצא מן המשחק.

## מטרת המשחק
מטרת המשחק היא להשאיר כמה שפחות כלים על לוח המשחק באמצעות דילוג מעליהם, כשהמטרה האידיאלית היא להגיע למצב שבו יש כלי אחד בחור האמצעי של הלוח.

## ראו גם
*חיילי קונוויי

## קישורים חיצוניים

* אתר המאפשר התנסות במשחק
* 
* 

קטגוריה:משחקי לוח
קטגוריה:משחקי חשיבה
קטגוריה:משחקים לשחקן יחיד
קטגוריה:חידות מכניות
סוכנות ריגול

**סוכנות ריגול** או **סוכנות ביון** היא סוכנות ממשלתית שמטרתה לרגל ולאסוף מידע מודיעיני. בדרך כלל סוכנויות ריגול אינן כפופות לצבא והן אוספות מודיעין במקביל לחיל האחראי על כך. את סוכנות הריגול משמשים כלים שונים להגשמת מטרותיה, ובהם יומינט, האזנת סתר, קריפטוגרפיה ועוד.

מתקיימת הבחנה בין שתי סוכנויות ריגול שמפעילה המדינה:
* סוכנות העוסקת בביטחון פנים, כלומר באיסוף מידע על פעולות חתרנות, טרור וריגול המתרחשות בתוך המדינה בניסיון לערער את קיומה. סוכנויות מסוג זה הן השב"כ בישראל, MI5 בבריטניה, NSA בארצות הברית.
* סוכנות העוסקת בריגול ובפעילות חשאית במדינות זרות - סוכנויות מסוג זה הן "המוסד" בישראל, MI6 בבריטניה, CIA בארצות הברית.
יש המחלקים את סוכנויות הביון לארבעה סוגים ובנוסף למוזכר לעיל מוסיפים גם:
*סוכנות איסוף מודיעין של הצבא - סוכנויות אלה הפועלות בכפופות לצבא ואוספות מידע על צבאות זרים הן כדוגמת אמ"ן הישראלי, גר"ו הרוסי ו-DIA האמריקני.
*סוכנות למודיעין אלקטרוני, שלרוב מופקדת גם על ציתות ופענוח צפנים - דוגמה לארגונים כאלה הם יחידה 8200, NSA האמריקני, ופאפס"י הרוסית.
בנוסף לארבע סוכנויות בסיסיות אלה פועלות במדינות שונות סוכנויות נוספות למטרות ספציפיות. דוגמה לכך היא המלמ"ב בישראל, וNRO בארצות הברית.

## סוכנויות ביון
להלן רשימת סוכנויות ריגול בולטות:

***'
*[[CIA]]
*[[DIA]]
*[[NSA]]
*[[השירות החשאי של ארצות הברית|השירות החשאי]]
***'
*המוסד למודיעין ולתפקידים מיוחדים 
*שירות הביטחון הכללי 
*אמ"ן
*אגף המודיעין והחקירות
*המרכז למחקר מדיני 
***'
*[[אגף מחקר וניתוח (הודו)|אגף המחקר והניתוח]] 
*[[המועצה למודיעין כלכלי (הודו)|המועצה למודיעין כלכלי]] 
*[[סוכנות החקירות הלאומית (הודו)|סוכנות החקירות הלאומית]] 

****'
**ASIO
**ASIS
***'
*[[MI5]]
*[[MI6]]
*[[GCHQ]]

****'
**AISI
**AISE
****'
**[[BND]]
**[[BfV]]
**[[השירות לסיכול ריגול צבאי (גרמניה)|MAD]]
****'
**DGSE
**DGSI
****'
**[[סו"ר]]
**[[גה-אר-או]]
**[[שירות הביטחון הפדרלי]]
**[[פאפס"י]]
**[[שירות האבטחה הפדרלי של רוסיה]]
**[[GRU]]
****'
**המשרד לביטחון המדינה
**המינהל הלאומי לאבטחת סודות מדינה
**המודיעין הצבאי הכללי של סין העממית

## קישורים חיצוניים

* 

*
פולק רוק

ה**פולק רוק** (באנגלית: **Folk rock**) הוא סגנון מוזיקלי המשלב בין מוזיקת רוק למוזיקת פולק.

סגנון זה התפתח לראשונה בארצות הברית ובריטניה בשנות ה-60 של המאה ה-20.

## פולק רוק אמריקאי

אחד ממאפייניו הייחודיים של הפולק רוק האמריקני הוא פעמוני הצלילים ההרמוניים של הגיטרות, אשר חוברים להרמוניות קוליות צלולות. חלוציו היו להקת הבירדס (The Byrds) שהתפרסמה בביצועים לשיריו של בוב דילן, מעובדים בהשפעת הפלישה הבריטית למוזיקה האמריקנית. הבירדס שרטטו את המסגרת אליה נכנסו להקות רבות, כולל דילן עצמו.

בסוף שנות השישים החלו יותר ויותר להקות פולק רוק להדגיש את המוצא האקוסטי של הפולק והותירו מאחור את הארפג'ו המחושמל של הבירדס. חלק מהיוצרים שילבו בין הפולק לרוק הפסיכדלי שהחל להיווצר באותה תקופה.

אחד משירי הפולק המפורסמים ביותר, שהפך לשיר פולק רוק, הוא שיר העם האמריקאי *[[The House of the Rising Sun]]*, שזכה לביצועים רבים והתפרסם במיוחד בזכות ביצועם של להקת החיות.

אמנים בולטים שיצרו פולק רוק אמריקאי:
*הבירדס
*קרוסבי, סטילס, נאש ויאנג
*בוב דילן
*האמהות והאבות
*ג'ואן באאז
*ג'ניס איאן
*ג'וני מיטשל
*סיימון וגרפונקל
*ניל יאנג
*לאונרד כהן
*גרייטפול דד
*אליוט סמית'
*הלומינירז
*פיטר, פול ומרי
*ג'יימס טיילור

## פולק רוק בריטי

בשלהי שנות השישים התפתח בבריטניה סגנון המשלב בין הפולק הבריטי העתיק לבין הרוק וכך נוצר הפולק רוק הבריטי. סגנון זה התאפיין בעיבודים עשירים בכלים אקוסטיים, שלרוב אינם אופייניים לרוק, בניגוד לגישה הישירה יותר של האמריקאים. חלוצי הסגנון הבריטי היו הלהקות פנטנגל, סטילאי ספאן, פירפורט קונבנשן והסטרובס.

נהוג היה שאת עיקר השירה תבצע זמרת, מהמפורסמות שביניהן הייתה סנדי דני. בהמשך השפיע סגנון זה על אמני רוק מתקדם בריטיים רבים.

בשלושת העשורים שלאחר מכן הפכו הן הפולק רוק האקוסטי והן החשמלי לחלק אינטגרלי מהרוק'נ'רול, אם כי הסגנון כשלעצמו ירד למחתרת.

אמנים בולטים שיצרו פולק רוק בריטי:
*סנדי דני
*פנטנגל
*סטילאי ספאן
*פירפורט קונבנשן
*הסטרובס
* דונובן
*ג'תרו טאל
*ג'יימס מוריסון
*ניק דרייק
*קט סטיבנס
*אל סטיוארט
*שילה מקדונלד
*להקת  לאב

באירוויזיון 2010 שלחו סלובניה את השיר "Narodnozabavni rock" שפירושו "רוק עממי", או "פולק רוק". שיר המהלל את מוזיקת הפולק ואת מוזיקת הרוק, ואת מוזיקת הפולק רוק.

## פולק רוק ישראלי
אמנים בולטים שיצרו פולק רוק ישראלי:
*שלמה ארצי
*יוסי בנאי
*אהוד בנאי
*מאיר בנאי
*אורי בנאי
*אביתר בנאי
*הבילויים
*Goldoolins
*חוה אלברשטיין
*סי היימן
*רונה קינן
*מאיה רוטמן
*שרה
*ניר פרידמן
*דן תורן
*אריק לביא
*דני ליטני
*מאיר אריאל
*עידן עמדי
*אמיר דדון
*נתי רביץ
*הראל מויאל

## קישורים חיצוניים

* 

## הערות שוליים

קטגוריה:סגנונות רוק
קטגוריה:פולק
קטגוריה:מוזיקה עממית
1800

__TOC__

## אירועים

## נולדו

## נפטרו

## לוח שנה

### שנת 1800 לפי הלוח היוליאני

|}

## קישורים חיצוניים
1821

ממוזער|250px|שמאל|יוון זוכה בעצמאות

__TOC__

## אירועים

## נולדו

## נפטרו

## לוח שנה

### שנת 1821 לפי הלוח היוליאני

|}

## קישורים חיצוניים
חתולים

חתולים זאת חיה אלוהית בדתות רבות ובעל חשיבות רבה.

בנוסף יש סוג נוסף של חתולים שנקרא "חצול" שהוא בעצם שילוב של חציל וחתול
משחק שיתופי

בתורת המשחקים, **משחק שיתופי** הוא משחק שבו כל השחקנים מסוגלים לתקשר ביניהם ולהגיע להחלטות משותפות ולהסכמים הניתנים לאכיפה.
בתורת המשחקים נהוגה חלוקה למשחקים שיתופיים ללא תשלומי צד ולמשחקים שיתופיים עם תשלומי צד.

## משחקים ללא תשלומי צד
משחק שיתופי ללא תשלומי צד הוא רביעייה סדורה  \left((I, \mathcal C), (\Omega, \mathcal F), V, \le\right)
כך ש:

א. (I,\mathcal C) הוא מרחב השחקנים המורכב מקבוצה I לא ריקה של שחקנים וסיגמה-אלגברה \mathcal C עליה. אברי \mathcal C נקראים קואליציות.

ב. (\Omega, \mathcal F) הוא מרחב התוצאות המורכב מקבוצה לא ריקה \Omega של תוצאות ו-\mathcal F היא סיגמה-אלגברה עליה. 

ג.  פונקציית בחירה, V:\mathcal C\rarr\mathcal F  ומקיימת V(\emptyset)=\emptyset ומתאימה לכל קואליציה S\in\mathcal C קבוצה V(S)\in\mathcal F כך שחברי הקואליציה S יכולים לבחור אך ורק תוצאות \omega\in V(S).

ד. יחס העדפה \le:I\rarr\ 2^\left( C\times\mathcal C \right) המתאים לכל שחקן i\in I יחס שלם רפלקסיבי טרנזיטיבי ומדיד \le(i)\subset\mathcal C\times\mathcal C, כאשר \mathcal C\times\mathcal C מסמן את סיגמת-אלגברה המכפלה.
נוהגים לסמן \le(i)=\le_i.

## משחק שיתופי עם תשלומי צד

משחק שיתופי עם תשלומי צד זו שלשה סדורה \left(I, \mathcal C, v\right)  כך ש:

א.  I  היא קבוצה לא ריקה של שחקנים.

ב. \mathcal C היא סיגמה-אלגברה על I. אבריה נקראים "קואליציות".

ג. v:\mathcal C\rarr\mathcal R היא פונקציית התשלום המתאימה לכל קואליציה S\in\mathcal C שווי v(S)\in\mathcal R כאשר \mathcal R הוא חוג סדור, ומקיימת v(\emptyset)=0.

נהוג לחשוב על פונקציית התשלום כפונקציה המתאימה לכל קואליציה את התשלום אותו יכולים חבריה להבטיח לעצמם כקבוצה על ידי שיתוף פעולה ביניהם. **תשלומי הצד** שבשם המשחק בא לציין את העובדה שכל קואליציה יכולה לחלק את הרווח שלה כרצונה. לא תמיד זה כך, בהתאם לסוג הרווח.

## ההבדל מן הגישה הלא-שיתופית

גישה זו שונה מאוד מזו של משחקים סכום אפס, למשל. במקום שיהיה תיאור מפורט של המשחק והשתלשלותו, מותנה הרווח - 'התועלת' - רק בקואליציה הנוצרת. 
לרוב, העניין במשחקים שיתופיים מסוג זה הוא בדרך שבה יחלקו כל השחקנים את הרווח ביניהם במקרה שבו הקואליציה כוללת את *כל* השחקנים.
צורת חלוקה זו היא ה*פתרון* של משחק שיתופי שכזה. פותחו סוגים רבים של פתרונות. שניים מהם הם מושג הליבה של משחק שיתופי והערך של משחק שיתופי, שמקרה פרטי שלו (עבור משחק סופי) הוא ערך שפלי.

## ראו גם
* מונחים בתורת המשחקים
* משחק סדר
* משחק מיקוח
* משחק מנורמל

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תורת המשחקים
שדה (חקלאות)

[שמאל|300px|ממוזער|שדה לפתית ב[פולין]]
[שמאל|ממוזער|230px|שדה למרגלות [הרי נפתלי, חלק מעמק החולה]]
[ממוזער|שמאל|230px|[קציר בשדה חיטים]]
[ממוזער|שמאל|230px|[קומביין תבואות בקציר סויה]]
**שדה** הוא שטח קרקע המשמש לגידולים חקלאיים נמוכים שאינם עצים. נהוג להבחין בין שני סוגים עיקריים: שדה בעל, ושדה שלחין. **מִקְשָׁה** הוא שדה בו מגדלים דלועיים כמו אבטיחים, מלונים, קישואים או מלפפונים.

בתקופת הקיץ מבשילים יבולי השדה, בעיקר הדגנים.
תהליך ניתוק היבול מהאדמה מכונה קציר. את התבואה מאחסנים במהלך הקציר במבנה בשטח השדה או סמוך אליו הנקרא אסם. לאחר עונת הקציר, מובילים את היבול מהשדה לעיבוד נוסף או לשימוש מיידי, תהליך המכונה אסיף.

המילה 'שדה' בשפה העברית יכולה להתקיים הן בצורת זכר והן בצורת נקבה.

## השדה ביהדות
על פי ההלכה בעלי השדות בארץ ישראל מחויבים במתנות עניים. כלומר, עליהם להשאיר חלק מהיבול לעניים, לאלמנות, ליתומים ולגרים.

המתנות לעניים כוללות:
* **לקט** – השיבולים הנופלות לארץ בזמן הקצירה ().
* **שכחה** – עומר שנשכח בשדה ().
* **פאה** – התבואה בשולי השדה ().

## ראו גם
* חקלאות
* חווה חקלאית
* גידולי שדה (גד"ש)
* מטע
* חקלאות אורגנית

## קישורים חיצוניים

## הערות שוליים

קטגוריה:חקלאות
גארי קאר

**גארי קאר** (באנגלית: **Gary Karr**; 20 בנובמבר 1941 – 16 ביולי 2025) היה נגן קונטרבס אמריקאי, שהיה נגן הקונטרבס הראשון בעולם אשר פתח בקריירה סולנית מלאה. הוא הוכתר על ידי מגזין טיים כבסיסט הסולני המוביל בעולם.

## ביוגרפיה
קאר נולד בלוס אנג'לס. בן למשפחת נגני קונטרבס מקצועיים, בהשפעתם החל את לימודי הכלי והוא בן 9 בלבד. בעידוד סבו, נגן קונטרבס אף הוא ודמות בעלת השפעה מכרעת בחינוכו המוזיקלי, בילדותו נחשב לילד פלא. קאר נרשם ללימודים גבוהים באוניברסיטת דרום קליפורניה תחת הדרכתו של הרמן ריינסהאגן. עם זאת, היה זה המעבר לבית הספר ג'וליארד והמפגש עם המורה המפורסם סטיוארט סאנקי אשר הותיר בו חותם. בתקופה זו אף נהג לבקר בסטודיו של הכנר הנודע מישה אלמן על מנת להאזין לאימוניו.

את הופעת הבכורה של קאר ב־1962 ליוותה הפילהרמונית של ניו יורק תחת שרביטו של ליאונרד ברנשטיין. כאן הרהיב קאר עוז וניגן את "הברבור" מתוך קרנבל החיות של סן-סנס, הכתוב במקור לצ'לו, בגובה הצליל המקורי. זאת לאחר סירובו לבקשת ברנשטיין לנגן את "הפיל", הקטע המיועד לקונטרבס מתוך אותה היצירה. באותה השנה הגיש קאר רסיטל בכורה בקרנגי הול. ההופעה עוררה הדים בעולם המוזיקה דאז, ובעקבותיה אף החליטה אלמנתו של סרגיי קוסביצקי לתרום לקאר את קונטרבס האמאטי משנת 1611 של בעלה המנוח. מאז הופיע כסולן עם תזמורות רבות ברחבי העולם, ביניהן התזמורת הסימפונית של שיקגו, התזמורת הפילהרמונית של לונדון, התזמורת הפילהרמונית של הונג קונג, התזמורת הסימפונית של מונטריאול, תזמורת סימון בוליבר (ונצואלה), התזמורת הסימפונית ירושלים, התזמורת הפילהרמונית של אוסלו והתזמורת הקאמרית של ציריך. קאר אף חבר פעם נוספת לברנשטיין וביצע את הקונצ'רטו לקונטרבס של קוסביצקי, ביצוע מחווה מצידו של ברנשטיין למורהו הדגול בטאנגלווד.

תחום הפדגוגיה חב אף הוא רבות לקאר. שנים של מחקר בתחום הטכניקה של הכלי הניבו מספר ספרים המסבירים את גישתו באשר ליציבה ועבודה נכונה עם הגוף בעת הנגינה, וכן תרגילים המיועדים לשיפור השליטה הטכנית בקונטרבס. קאר גם הקליט משדר וידאו העוסק בנושאים אלה וכולל הדגמות חיות. בעבר אף לימד במוסדות יוקרתיים ברחבי ארצות הברית, ביניהם בית הספר ג'וליארד, ייל ובית הספר הארט למוזיקה. תלמידו הבולט בישראל הוא מיכאל קלינגהופר.

בשנת 2001 ניגן קאר את רסיטל הפרידה שלו, אשר חתם את הקריירה שלו כאמן מופיע. בהמשך הוא התרכז בהקלטות באולפן הביתי שלו ובהוראה.

גארי קאר הלך לעולמו ב-16 ביולי 2025.

## קישורים חיצוניים

* 

קטגוריה:מוזיקאים אמריקאים
קטגוריה:ילדי פלא במוזיקה קלאסית
קטגוריה:נגני קונטרבס
קטגוריה:מורים למוזיקה באמריקה
קטגוריה:בוגרי בית הספר ג'וליארד
קטגוריה:אמריקאים שנולדו ב-1941
קטגוריה:אמריקאים שנפטרו ב-2025
באקה-ג'ת

**באקה-ג'ת** (בערבית: **باقة جت**) הייתה עיר בנפת חדרה של מחוז חיפה. היא כללה בתוכה את העיר **[[באקה אל-גרבייה]]** ואת המועצה המקומית **[[ג'ת]]** שאוחדו בשנת 2003 כחלק מחוק התוכנית להבראת כלכלת ישראל. 

בנובמבר 2006 מונתה לעיר ועדה קרואה בראשות יצחק ולד. בנובמבר 2008 דנה הכנסת בהצעת חוק שנועדה לבטל את איחוד הרשויות ולהשיב את המצב לקדמותו. ההצעה זכתה בקריאה השנייה לתמיכה של 49 חברי כנסת, לעומת מתנגד אחד, ואולם מאחר שמדובר בהצעת חוק תקציבית, לפי חוק יסוד: משק המדינה נדרשו 50 חברי כנסת לשם אישורה, ולכן לא התקבלה. ההצעה נדונה מחדש בכנסת ה-18 ואושרה ביולי 2010. ביטול האיחוד נכנס לתוקף ב-1 בנובמבר 2010.

## באקה אל-גרבייה

**באקה אל-גרבייה** (ערבית: **باقة الغربية**, תעתיק מדויק: "באקה אלע'רבייה", משמעות השם: "באקה המערבית") הוכרזה כעיר בשנת 1996 ואוחדה עם המועצה המקומית ג'ת בשנת 2003. באקה היא אחד משלושה כפרים פלסטיניים שחולקו לשניים ב-1949, עם קביעת הקו הירוק לאחר מלחמת העצמאות: באקה אל-גרבייה (באקה המערבית) היא החלק שנשאר בצד הישראלי של הגבול ובאקה אל שרקייה (באקה המזרחית) היא החלק שנשאר בצד הירדני של הגבול. בתקופת המנדט הבריטי הייתה באקה יישוב במחוז טולכרם.

באקה נחשבת למרכז עירוני עבור הכפרים השכנים, ויש בה מוסדות חינוך ובריאות. תושבי באקה מתפרנסים בעיקר מתעשייה ומעט מחקלאות, ורוב תושביה עובדים בערים הסמוכות או במפעלים בתל אביב, חיפה, גוש דן והשרון.

## ג'ת

הכפר **ג'ת** (בערבית: **جت**) שוכן על גבעה בסמוך לקו הירוק, ודרומית לבאקה אל-גרביה. זקני הכפר יודעים לספר שהכפר נוסד על ידי 5 אחים, שכל אח הפך למשפחה במרוץ הימים, ונוספו משפחות ממקומות אחרים. ג'ת הייתה מועצה מקומית עצמאית מ-1959 ועד האיחוד ב-2003.

תושבי ג'ת מתפרנסים בעיקר ממקצועות חופשיים, כשכירים, ביניהם הרבה עובדי הייטק ומעט מתפרנסים מחקלאות ותעשייה. רוב תושביה עובדים בערים הסמוכות או במפעלים בתל אביב, חיפה, גוש דן והשרון. בג'ת שיעור גבוה של תושביה הם בעלי תארים גבוהים. מצבם הכלכלי של תושבי ג'ת טוב יחסית לאוכלוסייה הערבית במדינה.

## אוכלוסייה

## קישורים חיצוניים
 
* עיריית באקה-ג'ת

## הערות שוליים

קטגוריה:יישובים שהוקמו ב-2003
קטגוריה:ישראל: ערים לשעבר
קטגוריה:באקה אל-גרבייה
קטגוריה:רשויות מקומיות מאוחדות בישראל
קטגוריה:ישראל: ערים לא-יהודיות
טמרה

ממוזער|תצלום ממערב על טמרה
**טַמְרָה** (נכתב גם: **תַּמְרָה**, איות בערבית: **طمرة**) היא עיר ערבית מוסלמית במחוז הצפון בישראל. העיר שוכנת בגליל התחתון, כ-5 קילומטרים צפונית לשפרעם וכ-20 קילומטרים דרומית-מזרחית לעכו. בשנת 1956 הוכרז היישוב כמועצה מקומית, ובשנת 1996 הוכרז כעיר.

נכון לסוף שנת 2021, כ-99% מתושבי טמרה הם ערבים-מוסלמים.

## היסטוריה
בתקופת המנדט הבריטי השתייך הכפר טמרה לנפת עכו. במפקדי האוכלוסין נרשמו בו 1,111 תושבים מוסלמים בשנת 1922, ו־1,258 מוסלמים ב־282 בתים בשנת 1931. בסקר הכפרים של 1945 נמנו 1,830 תושבים מוסלמים. אדמת הכפר הייתה כ־30,559 דונם טורקי. בהחלטת החלוקה (1947) שובץ היישוב כחלק מהמדינה הערבית, אך במלחמת העצמאות (1948) פונה בהוראת הכוחות הערביים ונכנע לצה"ל ללא קרב לאחר מבצע "דקל". בשנים שלאחר מכן גדלה אוכלוסייתו עקב הגעת פליטים מכפרים סמוכים שנעזבו, כמו אל-בירווה, א-דאמון וא-רוויס, וב־1956 הוכרז כמועצה מקומית. חלק מאדמותיו הופקעו לטובת יישובים יהודיים סמוכים, כמו מצפה אבי"ב. בעשורים האחרונים ספגה העיר פגיעות בעימותים צבאיים: במבצע חיצי הצפון (2024) נפגע בית מרקטה שגרמה ל־17 פצועים ולנזק רב, וב־14 ביוני 2025, במהלך תגובת איראן למבצע "עם כלביא", פגע טיל בליסטי בעיר, גרם למותן של ארבע נשים ממשפחת אל-ח׳טיב ולנזק כבד.

## אוכלוסייה

על פי הלמ"ס, נכון לסוף שנת 2021, כ-99.8% מתושבי תמרה הם ערבים-מוסלמים.

## כלכלה
בעיר פועלות מספר חברות כגון: "מחלבות הגליל" (בשמה המלא "מחלבת הגליל - אבו רומי טמרה בע"מ") - חברה המייצרת חלב, לבנה וגבינות נוספות), מטה בתי-בד אבו רומי, מהראשונים והגדולים בארץ, המשרת את רוב הקיבוצים בצפון, גז עבדו טמרה, תחנת מילוי גז טמרה, פרי וירק טמרה, מפעל סלטי אלעותמאני טמרה, וגם חברת סופיאן דיאב בע״מ לייצור דלתות.

## חינוך
בטמרה יש תשעה בתי ספר יסודיים, חמש חטיבות ביניים וארבעה בתי ספר תיכוניים, וכמו כן בתי ספר להכשרה מקצועית (בית ספר אבן רושד לחינוך טכנולוגי ובית ספר מפתן אל-מוסתקבל), בית ספר לחינוך מיוחד, בית ספר אלשורוק ללקויות למידה, בית ספר חקלאי ובית ספר למחוננים ומצטיינים. בנוסף קיימים מרכזים רבים להשכלה ומרכזי חוגים ונוער, וכן סניף של האוניברסיטה הפתוחה שנפתח בטמרה לאחר הישגים מדעיים שהושגו על ידי תלמידים מהעיר.

התיאטרון העירוני מקיים קורסים ללימוד אומנויות ושפות זרות, לצד פעילויות חינוכיות אחרות. בתיאטרון פועל גם מרכז לתלמידים מחוננים, המשרת את תלמידי העיר ותלמידים מערים וכפרים סמוכים, כגון כאבול, כפר יאסיף, שיח' דנון ועכו.

## תרבות
ממוזער|250px|סלאם מוניר דיאב בסטודיו שלו בטמרה, 2019

בטמרה פועל תיאטרון לצעירים ולמבוגרים. הוקמה גלריה לאומנות, וקיימות מסעדות שמושכות תיירים רבים. מרכז השייח זכי דיאב מממן את רוב הפעילות התרבותית בעיר, כגון כנסים, סמינרים ספרותיים, פיוטיים, כלכליים, פוליטיים, מדעיים וטכניים.

טמרה היא ביתם של שני אומנים בולטים מבין אומני המגזר הערבי בישראל: אחמד כנעאן וסלאם מוניר דיאב.

## ספורט
בעיר פועלת קבוצת כדורגל בשם "מכבי עירוני טמרה", המשחקת בליגה א' ושיחקה בעבר בליגה הארצית. בעבר פעלה ביישוב קבוצת הכדורגל הפועל בני טמרה, אך התפרקה בסביבות שנת 2010 וחזרה שוב בעונת 2014/2013 תחת שם "מועדון כדורגל צעירי טמרה" .

עם סיום עונת 2018/2017 הקימו כמה אוהדים ושחקני בית את קבוצת הכדורגל "אלאהלי טמרה" במטרה שתהיה קבוצת האם לשחקני הבית של היישוב.

## קישורים חיצוניים

* 
*  חנוכת כביש לכפר תמרה, יומני כרמל אוקטובר 1953 (התחלה 0:49)
* 

## הערות שוליים

*
קטגוריה:ישראל: ערים לא-יהודיות
קטגוריה:יישובים ערביים בישראל
קטגוריה:הגליל התחתון: יישובים
קטגוריה:ערים במחוז הצפון
ערך של משחק

**ערך של משחק** (באנגלית: **Game value**) הוא מושג המתאר פתרון של משחק בתורת המשחקים. **רמת הביטחון המקסימלית** של אחד משני השחקנים במשחק סכום אפס, המקס-מין (max-min), היא סכום הכסף הגדול ביותר שהשחקן יכול לזכות בו, בלי קשר לתכסיס שיבחר השחקן השני. רמת הביטחון המקסימלית של השחקן השני, המין-מקס (min-max), היא סכום הכסף הקטן ביותר שהוא יכול להפסיד בלי קשר לתכסיס שיבחר השחקן הראשון.

אם רמת הביטחון המקסימלית של שחקן אחד תסומן בתור v1 וזו של השחקן השני תסומן בתור v2, ניתן לומר שלמשחק יש ערך אם ורק אם v1=v2. במצב הזה המשחק "יציב", משום שעל מנת להשיג את הטוב ביותר בשבילם, עדיף לשחקנים "לשתף פעולה". אם התנאי לא מתקיים, שני השחקנים יימצאו במצב של עימות תמידי, והמשחק לא יגיע למצב יציב.

## דוגמה
הטבלה הבאה מציגה דוגמה למשחק בצורת מטריצת תשלומים:

נסמן ב־(min(s,t את התשלום המינימלי האפשרי של שחקן א' אם ינקוט בתכסיס s, לכל תכסיס ששחקן ב' יבחר, כלומר לכל t.
נסמן ב־(max(s,t את התשלום המקסימלי האפשרי של שחקן ב' אם ינקוט בתכסיס t, לכל תכסיס s ששחקן א' יבחר.

במשחק זה:

min(1,t)=1 (המספר הקטן ביותר בשורה הראשונה)

min(2,t)=0 (המספר הקטן ביותר בשורה השנייה)

5=(א,max(s (המספר הגדול ביותר בעמודה הראשונה)

1=(ב,max(s (המספר הגדול ביותר בעמודה השנייה)

3=(ג,max(s (המספר הגדול ביותר בעמודה השלישית)

עתה, נחשב את המקסמין של המשחק, כלומר הערך הגבוה ביותר שהשחקן הראשון יכול להבטיח לעצמו (ה־min הגדול ביותר) - 1. לפי אותו הגיון, המינמקס של המשחק (ה־max הקטן ביותר) הוא - 1.

1=(maxmin(s,t)=minmax(s,t, ולכן הערך של המשחק הוא 1.

## ראו גם
*ערך שפלי

## קישורים חיצוניים
* 

קטגוריה:תורת המשחקים
מכניקה

**מֵכָנִיקָה** (מיוונית: **μηχανική**) היא ענף מדעי בפיזיקה העוסק ביחסים בין כוח, חומר ותנועה בגופים פיזיקליים. כך למשל כוח הפועל על גוף יכול לגרום לו העתק, כלומר שינוי במיקום שלו. המכניקה מתחלקת לשני ענפים מרכזיים, סטטיקה ודינמיקה. בהתאם לכך, ניתן לחלק כל תת-תחום שלה לשני הענפים האלה. בתחומים מסוימים המכניקה תקבע שאין הבדל בין גוף בתנועה לגוף סטטי, ובחלק מהתחומים זה הבדל מהותי לניתוח המכני של הגוף.

המכניקה היא תחום בסיסי ביותר בפיזיקה, במספר מובנים; גם מבחינת ההתפתחות ההיסטורית של הפיזיקה שעברה הרבה דרך המכניקה, גם מבחינת המושגים המוגדרים בה שיתר התחומים משתמשים בהם תדיר, וגם מהבחינה האינטואיטיבית, שכן המכניקה עוסקת בעולמנו היומיומי. בשל כך, הוראת הפיזיקה ברוב המסגרות מתחילה במכניקה.

בין המושגים שמוגדרים ומנותחים במכניקה: 
* העתק, מהירות ותאוצה; 
* מסה ומשקל;
* כוח ומומנט כוח; 
* חוקי שימור; 
* עבודה ואנרגיה; 
* תנע קווי ותנע זוויתי;
* כוחות מדומים ומערכות ייחוס;
* כבידה;
* תנועה הרמונית.

## היסטוריה
תחילתו של הענף ביוון העתיקה בכתבי אריסטו וארכימדס. בתקופה זו הייתה מקובלת הפיזיקה של אריסטו כאמת מדעית.

בתחילת העת החדשה, מדענים כמו גלילאו גליליי, יוהאנס קפלר ובמיוחד אייזק ניוטון הניחו את היסודות למה שכיום מוכר כ**[[מכניקה קלאסית]]** - ענף של הפיזיקה העוסק בגופים העומדים או נעים במהירות הנמוכה בהרבה ממהירות האור. בהתאם לעקרונות של המכניקה הקלאסית, נוסחו תורות נוספות הבוחנות תנועה של גופים מורכבים יותר, כמו מכניקה של גוף קשיח, מכניקת הזורמים ומכניקת הרצף. כמו כן נבנו לאורך המאות ה-18 וה-19 ניסוחים מופשטים יותר ומתמטיים יותר של המכניקה, הנכללים תחת הקטגוריה של מכניקה אנליטית.

בראשית המאה העשרים, נוסחו תורת היחסות הכללית והפרטית בידי אלברט איינשטיין העוסקות בגופים הנעים במהירות האור או במהירויות קרובות אליה וסותרות את התחזיות של המכניקה הקלאסית במהירויות כאלה. במקביל התגבשה תורה מדעית נוספת בתחום - **[[מכניקת הקוונטים]]**, זו העוסקת בדינמיקה של חלקיקים בסקאלות קטנות (מסדר גודל אטומי).

בעוד שהמכניקה הקלאסית היא מערכת שלמה ומסודרת, שהמחקר בה - בהכללה כמובן - הגיע לתומו, הרי שמכניקת הקוונטים עדיין סובלת מסתירות בסיסיות וחוסר הבנה שלמה של חוקיה. לשם השלמתה של מכניקת הקוונטים, חסרה התאוריה של הכול שהמדע מתקשה להגדירה.

## לקריאה נוספת

* יוסף ורבין, דן גורבונוס, מיכאל קרויטר ופז בנימיני, **מכניקה**, רעננה, האוניברסיטה הפתוחה, מהדורה שנייה 2021

## קישורים חיצוניים

* 
* 

## הערות שוליים

*
תבני

**תִּבְנִי בֶן גִּינַת** הוא דמות מקראית, מלך על ממלכת ישראל ארבע שנים. לפי הכרונולוגיה המסורתית מלכותו החלה בשנת 882 לפני הספירה.

בשעת מהפכת החצר בממלכת ישראל, כאשר נרצח אלה מלך ישראל על ידי זמרי, השתררה מבוכה בעם. חלקם נטו אחרי זמרי, חלקם אחרי עמרי וחלקם אחרי תבני. זמרי מת עוד בשעת המלחמה, מידי עמרי, אולם המחלוקת סביב מינוי המלך החדש לא הוכרעה: 

אף על פי שעמרי הצליח להכות את זמרי לאחר מצור קצר, הרי עד להמלכתו הסופית על כל ישראל צריך היה להמתין ארבע שנים נוספות, עד למותו של תבני, ואז הומלך על כל ישראל, שנאמר: וַיָּמָת תִּבְנִי וַיִּמְלֹךְ עָמְרִי. עמרי מלך בשנה ה-שלושים ואחת לאסא מלך יהודה:  ().

קטגוריה:מלכי ישראל
קטגוריה:יהודי המאה התשיעית לפנה"ס
פקאריים

ממוזער|פקארים מגוונים
**פקאריים** (שם מדעי: Tayassuidae) המכונים גם **חזירי העולם החדש** (אף כי שונים מהחזירים) היא משפחה של מכפילי פרסה בתת-סדרת דמויי חזיר. מבין הסוגים במשפחה, שורשי הקטגונוס עתיקים יותר ועל כן הם פרימיטיביים מהפקארי. תפוצת המשפחה מדרום-מערב ארצות הברית עד למרכז ארגנטינה.

## אנטומיה
גודל ראש וגוף 75 - 110 ס"מ, גודל הזנב 1.5 - 10 ס"מ, והוא מורכב משש עד תשע חוליות בעוד שלחזיריים 20 - 23 בזנבם. הפרווה מברשתית בגוונים אפור עד חום, אזורים לבנים וצהובים בפנים ובחזה. שערות ארוכות ונוקשות באמצע הגוף לכל אורכו. הגוף כצורת החזיר (חבית), אולם הרגליים ארוכות וצרות והפרסות קטנות. ברגליים הקדמיות 4 אצבעות, הקיצוניות קטנות יותר ואינן נוגעות באדמה. ברגליים האחריות מתפקדות רק 2 אצבעות, האצבעות 3 ו-4 מאוחדות בקצותיהן כמו אצל מעלי גירה. בדומה לחזיריים, גם אצל הפקאריים החוטם בר תנועה וסחוסי והאוזניים זקופות. קיימת בלוטת ריח בעכוז לפני הזנב, בשעת ריגוש מזדקפות שערות הגב ומופרש ריח עז ומושקי מהבלוטה המורגש ממרחק מטרים רבים. הקיבה בעלת שני חדרים ואינה מסוגלת לעלות גירה. לנקבות הקטגונוסים שני זוגות פטמות ולפקאריים ארבעה זוגות פטמות.

## אבולוציה
תיארוך המאובנים של הקבוצה הוא תחילת האוליגוקן עד סוף המיוקן באירופה, אמצע המיוקן עד תחילת הפלאוקן באסיה, מיוקן ופליוקן באפריקה, תחילת אוליגוקן עד ימינו בצפון אמריקה, סוף הפלאוקן עד ימינו בדרום אמריקה. הפלטיגונוס ששכן בארצות הברית לפני 12,000 שנה ונכחד בעידן הקרח האחרון, היה גדול בהרבה מבני משפחתו החיים כיום.

## התנהגות
הפקאריים חיים בעדרים. גודל הקבוצה משתנה מפרט בודד למאות, בהתאם למידה שבה המין ניצוד ולמיקומו הגאוגרפי. הם פעילים במהלך היום וניזונים ממגוון רחב של צמחים ובעלי חיים קטנים.

## מיון
**מיני הפקאריים**:

**סוגים נכחדים**:

משפחת הפקאריים קרובה למשפחה הפרהיסטורית *Sanitheriidae*.

## קישורים חיצוניים

* 

*
קטגוריה:בעלי חיים שתוארו ב-1897
קטגוריה:טקסונים שתוארו בידי תאודור שרמן פלמר
קטגוריה:דמויי חזיר
מיסטיקה

[שמאל|ממוזער|250px|ציור [גן עדן מאת הצייר לוקאס קראנאך האב מהמאה ה-16]]
**מיסטיקה** היא תורת הנסתר - תחום החורג מהמדע ונוגע לכישוף ולחוויות רוחניות.

המילה מיסטיקה נגזרת מהמילה היוונית μυστικός, "מיסטיקוס", שמשמעותה סגירה או הסתרה. המיסטיקה קשורה לאופנים שונים של סגירה, שכן המיסטיקה עוסקת בדברים כמוסים העוברים בלחישה, וסגירת החושים, שכן עניינה של המיסטיקה הוא בדברים שאינם נתפסים בידי חמשת החושים האנושיים.

## מיסטיקה ומדע

המיסטיקה מתרחקת מהמדע שהתעסקותו היא במדידה וכימות בעולם הפיזי. יש ולפעמים תאוריות מיסטיות מנבאות ניבויים גם לגבי תופעות שבעולם החומר, אך תקפותם של ניבויים אלו אינה עומדת בדרך כלל במבחן מדעי, ובמקרים שבהם הועמדו במבחן כזה, הם הופרכו או היו דו משמעיים.

## מיסטיקה בדתות ואמונות

בדרך כלל אין משתמשים במונח "מיסטיקה" כדי לתאר אמונות דתיות נפוצות, אלא מסייגים אותו לשימוש רק בהתייחסות למרכיביהן הכמוסים והקשורים לחוויה הדתית הפנימית, להבדיל מגילוייה החיצוניים.

שאיפתו של המיסטיקן היא לרוב להביא את נפשו לאיחוד עם ישות רוחנית הקיימת בעולם שמעבר (אל או העולמות העליונים).

הקבלה ביהדות והסוּפיוּת באסלאם הן דוגמאות לזרמים מיסטיים שנוצרו בדתות ותיקות. לפי ההגדרה שלעיל, דתות המזרח קרובות מאוד למיסטיקה, וגם בנצרות קמו לה נציגים כמו אוגוסטינוס.

## מיסטיקה במאה העשרים ואחת

לקראת סוף המאה העשרים ניכרה במדינות המערב פריחה ניכרת של העיסוק במיסטיקה לצורותיה השונות, והלכו והתרבו אלה הרואים במיסטיקה מדריך לחיים, כחלק מתרבות העידן החדש. מנגד עומדים רבים הרואים במיסטיקה סוג של אמונה תפלה. הרבה פילוסופיות חדשות מתעוררות להן עקב חיפושים שונים אחר משמעות החיים, נסיעות מרובות בעולם אשר מאופיין כיום ככפר גלובלי עוזרות למידע חווייתי והתנסותי בדתות ואמונות שונות אשר מתפתחות כל הזמן.

## ראו גם
* כישוף
* על טבעי
* תורת הנסתר
* העלאה באוב
* חוש שישי
* סיאנס

## קישורים חיצוניים

* יואב בן-דב, המאה ה-21: מדע או מיסטיקה - מאמר המגיב לביקורת המדענים על המיסטיקה
* אסף ענברי, סוף עידן החילונים
* 
* 

*
קטגוריה:על-טבעי
הפנמה

**הפנמה** היא פעולה הטמעת המידע לצורך התגבשותו בזיכרון לטווח ארוך, המורכב מהזיכרון הרגשי ומהזיכרון המילולי השכלי, וקישורם לנתונים מופנמים נוספים כאשר גם רגש מוגדר כנתון. כתוצאה מתהליך זה מתאפשרת שליפה עתידית של המידע שהופנם במקרה הצורך.

פעולת ההפנמה יכולה לקרות באופן מודע או באופן תת מודע. ישנם בני אדם שמפנימים נתונים בקלות רבה יותר מאנשים אחרים.

תהליך החינוך נשען על יכולת ההפנמה של האדם. בהקשר זה, הדידקטיקה שהיא ענף משנה של הפדגוגיה, עוסקת בפיתוח גישות ושיטות הוראה אשר יובילו להפנמה מרבית של חומר הלימוד בקרב התלמידים.

אחד הגורמים המשפיעים על תהליך ההפנמה הוא הסכמה. הסכמה מתפקדת כמסנן עבור מנגנון הקשב, כך שמתוך שלל הגירויים בסביבה, האדם בדרך כלל ישים לב רק למידע שתואם את הסכמה שברשותו. כתוצאה מכך קל יותר לזכור מידע שתואם את הסכמות ממידע שאינו תואם אותן.

מבחינה נירולוגית, הפנמה של מיומנות מוטורית מאפשרת לאדם להשתמש בה על ידי הפעלה של גרעיני הבסיס ולכן אינה דורשת פעילות מרובה של קליפת המוח הקדם-מצחית.

## ראו גם
* למידה
* ידיעה

## קישורים חיצוניים

* How We Make Memories - סרטון הסבר של Crash Course Psychology על יצירה ושליפה של זיכרונות דרך מאגרי הזיכרון השונים 
* ׳ידע, עמל והפנמה׳, מאמר מאת ד״ר משה ויינשטוק. מאתר לב לדעת
* ׳חוויות למידה משמעותיות – מה מקומן בחיינו?  ד״ר אורית פרנפס וד״ר משה ווינשטוק׳

## הערות שוליים

קטגוריה:פסיכולוגיה קוגניטיבית
קטגוריה:זיכרון
קטגוריה:למידה
אמא לילה

**אמא לילה** (אנגלית: **Mother Night**) הוא רומן מאת קורט וונגוט שפורסם לראשונה בשנת 1961. שם הספר נלקח מתוך "פאוסט" של גתה. ברומן מספר תועמלן נאצי וסוכן סמוי אמריקני על חוויותיו מתקופת מלחמת העולם השנייה ועל חייו לאחריה, עד שנתפס והובא למשפט בישראל.

## תקציר העלילה
הספר הוא האוטוביוגרפיה הבדיונית של הווארד ד. קמבל הבן, תועמלן נאצי ממוצא אמריקאי היושב בכלא הישראלי ומחכה למשפטו, ששימש, לטענתו, מרגל אמריקאי במהלך מלחמת העולם השנייה. אף שקמבל מביע בוז עמוק לנאצים, הוא עצמו לא מתעלם מהעובדה שביצע את תפקידו כתועמלן בצורה טובה מכפי שהיה עליו לבצע.

וונגוט עצמו מציין בהקדמה לספר כי "זהו הספר היחיד שלי שאני יודע את מוסר ההשכל שלו", ומוסר ההשכל הוא ש"אנחנו מה שאנחנו מעמידים פנים שאנחנו, לכן עלינו להיזהר במה שאנחנו מעמידים פנים שאנחנו". העלילה רצופה העמדות פנים, ובראשן זו של קמבל, שהתחזה לנאצי נלהב בעודו פועל לטובת ארצות הברית.

הספר מציג את הנאציזם האמריקני שדוכא באמריקה בשנות המלחמה לעומת הפטריוטיות האמריקנית של קמבל, שגרמה לו דווקא לטפח את התדמית הנאצית שלו. הביקורת על הנאציזם ברומן היא עצומה, את חלקם הוא מציג כטיפשים ואת האחרים כאנשים עלובים שבחרו להאמין לשקרים של עצמם תוך התעלמות מאמיתות ועובדות פשוטות.

תפיסת העולם המנוגדת, האמריקנית-פטריוטית, אינה משובחת ברומן, והיא מיוצגת על ידי דמויות של קנאי פטריוט טיפש המנסה לחזור אל ימי נעוריו באמצעות פגיעה בקמבל.

דווקא הניהיליזם הוא תפיסת העולם שהרומן מקבל בסופו, כאשר למרות הסיכוי לזכות במשפט באמצעות מכתב המוכיח את חפותו, מחליט קמבל להתאבד בתא הכלא.
דמותו של קמבל מופיעה גם ברומן "בית מטבחיים 5" מאת וונגוט, כאשר קמבל מנסה לגייס חיילים אמריקניים על מנת להילחם לטובת הגרמנים בחזית הרוסית.

## עיבודים
"אמא לילה" הוסרט בשנת 1996 לסרט בכיכובו של ניק נולטי ובבימויו של קית' גורדון.

## ראו גם
* קורט וונגוט
* בית מטבחיים 5

## קישורים חיצוניים
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרי 1961
קטגוריה:ספרי זמורה ביתן
קטגוריה:ספרי קורט וונגוט
קטגוריה:רומנים (סוגה ספרותית)
הסירנות של טיטאן

**הסירנות של טיטאן**, הוא רומן מדע בדיוני מאת הסופר האמריקאי קורט וונגוט, שפורסם ב-1959. הספר מאופיין במוטיבים השייכים למדע הבדיוני, אך בצורה מוקצנת האופיינית לוונגוט.

## עלילה
עלילת הספר לוקחת את גיבורה, **מלאכי קונסטנט**, פלייבוי שנולד אל תוך העושר, למסע אל מאדים, כוכב חמה, חזרה לכדור הארץ ואל טיטאן, הירח של שבתאי. זאת על פי תכנונו של **וינסטון נילס רומפורד** - נוסע חלל שנקלע לאיניפנדיבולה כרונו-סינקלסטית וכתוצאה מכך מסוגל לראות את העבר והעתיד, ומופיע בכדור הארץ רק אחת לפרק זמן כהשתקפות של עצמו.

לאשתו של רומפורד, **ביאטריס**, וגם לקונסטנט, מגלה רומפורד את תוכניותיו בעבורם, והם משתדלים למנוע את התגשמותן. דווקא הניסיון גורם להם להחטף על ידי סוכנים חשאיים של צבא מאדים - צבא שהוקם על ידי רומפורד למטרת הפיכה מחשבתית בכדור הארץ.

רומפורד מנסה לשנות את האמונות הרווחות על פני כדור הארץ וליצור דת הומניסטית חדשה, "הכנסייה של האל האדיש לחלוטין". כדי לעשות זאת הוא מגייס צבא עצום על מאדים, צבא שבו הוא שולט באמצעות אנטנות מיוחדות המושתלות בראשי האנשים. הצבא משוגר לכדור הארץ, ומותם של מאות אלפי החיילים המאדימיים בקרבות גורם לארצנים להצטער על מעשיהם, ולהצטרף לכנסיות של הדת החדשה של רומפורד.

קונסטנט, שאיבד את זכרונו על המאדים, לא מגיע לכדור הארץ עם שאר החיילים המאדימיים, אלא משוגר לכוכב חמה (מרקורי) ביחד עם מפקדו הישיר, **בועז**. שם הם פוגשים יצורים הנקראים "הרמוניומים", הניזונים מהקולות שמשמיע הכוכב. במשך זמן מה הם נותרים תקועים בכוכב, כשרומפורד מתקשר איתם באמצעות סידור הרמוניומים בצורת אותיות. לאחר חודשים הוא רומז להם על הדרך להפעיל מחדש את החללית, אבל בועז מחליט להישאר עם ההרמוניומים, אליהם הוא התחבר במהלך הזמן.

קונסטנט חוזר לכדור הארץ, ומגלה שבואו נחזה על ידי אנשי דת, והוא הופך למעין משיח הומניסטי חדש, שתפקידו בעיקר להודות בכך שהוא אינו משמעותי יותר מכל בני האדם האחרים. הוא נפגש עם רומפורד במסגרת מופע טלוויזיוני עצום, שבו רומפורד חושף את זהותו הנשכחת של קונסטנט, כמיליונר בכדור הארץ שלפני מלחמת מאדים והמהפכה ההומניסטית. בתור מיליונר שכזה, הוא נידון לגירוש, עולה על חללית ביחד עם ביאטריס, ונשלח מכדור הארץ.

בעזרת מבנה עלילתי מסובך זה מותח וונגוט ביקורת חריפה על הקפיטליזם מחד ועל הסוציאליזם, העדריות והדת מאידך.

ברקע של הסיפור - החוט הקושר את פרקי העלילה הוא חוסר השליטה שלנו, בני האנוש, על אירועי חיינו, המוכתבים על ידי גורמים נסתרים מעיינינו.

חלק מהרעיונות שמופיעים בספר זה חוזרים בספרו הידוע ביותר של וונגוט, בית מטבחיים 5.

## קישורים חיצוניים
* 
* 

קטגוריה:ערכים שבהם תבנית בריטניקה אינה מתאימה
קטגוריה:ספרי מדע בדיוני
קטגוריה:ספרי קורט וונגוט
קטגוריה:ספרי 1959
קטגוריה:ספרי זמורה ביתן
E

האות **E** היא האות החמישית באלפבית הלטיני והנפוצה ביותר (עם השימוש הרב ביותר).

## הגייה של האות
האות מקורה באות היוונית אפסילון (Ε ε), ומקורה של זו באות הפיניקית שממנה התגלגלה גם האות העברית ה"א. האות מייצגת תנועה קדמית, חצי-פתוחה, בלתי-מעוגלת (/IPA: /ɛ), כתנועת הצירי או הסגול, ולפעמים גם תנועה קדמית, סגורה, בלתי-מעוגלת (/IPA: /i), כתנועת החיריק.

## ייצוגים נוספים
[שמאל|ממוזער|100px|[דגלי הקוד הבין-לאומי|דגל הקוד הבין-לאומי של האות E]]

באלפבית פונטי מיוצגת האות על ידי המילה "**אקו**" (באנגלית: הד) (**Echo**).

ב-ASCII מיוצגת האות על ידי 69 (E) ו-101 (e).

בקוד מורס מיוצגת האות על ידי נקודה:

:·

בכתב ברייל:

:60px

## צורות
האות E נכתבת באותיות גדולות: **E**

ובאותיות קטנות: **e**

## התפתחות האות E

## משמעויות של האות
בהקשרים מסוימים, **E** יכולה לסמל:
* במתמטיקה – הקבוע המתמטי e.
* בתכנות – הביטוי a\times10^b  נכתב בקיצור בשפות תכנות רבות כ-aeb .
* בפיזיקה – שדה חשמלי (מסומן E), וכן אלקטרון או מטען יסודי (מסומן e).
* במוזיקה – התו מי.
* 'שם-רחוב' נפוץ לסם MDMA, הידוע בכינוי אֶקסטַסי.
* באלגברה מופשטת – איבר נייטרלי לפעולה.
* במזון – מספר E – האות E ואחריה מספר בן שלוש או ארבע ספרות, מייצגים תוספי מזון שאושרו לשימוש על ידי האיחוד האירופי.

## ראו גם
* E (רומנית)

## קישורים חיצוניים

* 

קטגוריה:אלפבית לטיני
פול גרהם

**פול גרהם** (באנגלית: **Paul Graham**; נולד ב-13 בנובמבר 1965) הוא מתכנת מחשבים, האקר והוגה דעות אמריקאי. הוא מחזיק בתואר דוקטור במדעי המחשב מאוניברסיטת הרווארד, ובתואר באמנות מ"Accademia di Belle Arti" שבפירנצה.

הוא ידוע כתומך נלהב של שפות התכנות ממשפחת Lisp, ומחבר הספרים (On Lisp (1993 ו-(ANSI Common Lisp (1995. כמו כן, הוא כותב ומפרסם חיבורים רבים, הידועים בהם *Why Nerds are Unpopular* ו-*The hundred-years language*.

## Y Combinator
פול גרהם הוא אחד המייסדים של Y Combinator, אקסלרטור הסטארטאפים הנחשב ביותר בארצות הברית. 

## Hacker News
פול כתב, וניהל את news.ycombinator.com, האתר הוא מן הפופולריים בעולם לחדשות בעולם התוכנה.

## קישורים חיצוניים

* 

קטגוריה:מדעני מחשב אמריקאים
קטגוריה:מהגרים מבריטניה לארצות הברית
קטגוריה:עובדי Yahoo!
קטגוריה:בוגרי אוניברסיטת קורנל
קטגוריה:בעלי תואר דוקטור מאוניברסיטת הרווארד
קטגוריה:אמריקאים שנולדו ב-1964
אליכין

**אֶלְיָכִין** היא מועצה מקומית במחוז המרכז בישראל, שוכנת כקילומטר דרומית לחדרה, ליד המושב חרב לאת. 
היא הוכרזה כמועצה מקומית בשנת 1977. עזורי שרוני הוא ראש המועצה מאז 2018.

## היסטוריה

### יישוב עתיק במקום
בתקופה הפרסית ובתקופה ההלניסטית התקיים באליכין יישוב הקשור בנמל, שכלל מקדש. בין הממצאים נמצאה קערת ברונזה עם כתובת פיניקית. היישוב קשור להתפשטות הפיניקית על החוף דרומה בתחילת התקופה הפרסית.

### היישוב המודרני
אליכין הוקמה בשנת 1954, ליד המקום שבו שכנה מעברת עמק חפר. היישוב היה חלק מישובי המועצה האזורית עמק חפר, ובראשית התיישבו בו ברובם המכריע יהודים ממוצא תימני.

בשנים הראשונות התפרנסו התושבים בעיקר מעבודות חקלאות ותעשייה בישובי הסביבה, אך עם השנים ועם רכישת השכלה, החלו בני המקום לעסוק גם במקצועות חופשיים ועצמאיים. 

בשנים הראשונות למדו ילדי היישוב בבית הספר הממלכתי דתי באליכין. בשנת 1963, עברו שני תלמידים ללמוד בבית הספר בכפר ויתקין ומאז נסללה הדרך לילדי המקום ללמוד גם בבית ספר זה. 

שנים רבות שאפו תושבי אליכין לעצמאות מוניציפלית. שאיפה זו לוותה בהפגנות, שביתות והתדפקות על דלתות משרדי ממשלה ולה היו שותפים פרנסי היישוב כולם. העצמאות התקבלה רק בשנת 1977, כחודשיים לפני הבחירות לכנסת התשיעית (בחירות ה"מהפך"). בניסיון לעצור את הסחף של תושבי אליכין לחבור למפלגת הליכוד, הכריז שר הפנים שלמה הלל על הענקת עצמאות ליישוב והכריז על הקמת מועצה מקומית. 

ראש המועצה הראשון היה בנימין אחרק. אחריו כיהנו לתקופות קצרות שני ראשים ממונים מטעם משרד הפנים. ראש המועצה השני מבני היישוב היה נסים ימיני. השלישי גדעון (גידי) חממי. הרביעי מרדכי (מוטי) חי. 

לצד המועצה המקומית קיימת מועצה דתית שהוקמה על ידי משה שאול. 

בספטמבר 2005 חגגו ביישוב את יובל שנותיו בסדרת אירועים בה נטלו חלק פרנסי היישוב לאורך השנים. 

בשנות ה-2000 נהנית אליכין מתנופת בנייה במסגרת שכונת "בנה ביתך", אך גם במסגרת הרחבת השכונות הוותיקות, על חשבון השטחים הירוקים שמקיפים את היישוב. עם זאת, לאור הרצון לשמר את אופייה המיוחד של אליכין, תנופת הפיתוח נמצא בבקרה מתמדת ותוך פיקוח של המועצה המקומית.

## אוכלוסייה

## אישים מפורסמים

* זוהר גושן - פרופסור למשפטים, היה מועמד להיות שופט בבית המשפט העליון
* אורן חן - זמר       
* יגל אושרי - זמר, ואושיית רשת     

## לקריאה נוספת

* 

* 


## קישורים חיצוניים

* אתר המועצה המקומית
* 
* 
* 

## ביאורים

## הערות שוליים

*
קטגוריה:השרון: אתרים ארכאולוגיים
קטגוריה:התקופה הפרסית בארץ ישראל
קטגוריה:התקופה ההלניסטית
קטגוריה:פיניקים: מושבות
קטגוריה:יישובים שהוקמו ב-1950
קטגוריה:עמק חפר
קטגוריה:ישראל: מועצות מקומיות במחוז המרכז
קטגוריה:השרון: מועצות מקומיות ואזוריות
בועיינה-נוג'ידאת

**בועיינה-נוג'ידאת** (בערבית: **بعينة-نجيدات**, תעתיק מדויק: בעינה-נג'ידאת) היא מועצה מקומית ערבית-מוסלמית בגליל התחתון, במחוז הצפון שבישראל. הכפר הוכרז כמועצה מקומית בשנות 1980, כשהוא מורכב משני כפרים צמודים אך נפרדים: **[[בועיינה]]** ו**[[נוג'ידאת]]**, שאוחדו לרשות מקומית אחת ב-1987.

מתחילת שנות התשעים ועד מותו ב-28 במרץ 2018 שימש סאלח סולימאן כראש המועצה. בבחירות 2018, יד-ימינו ששימש בעבר כראש המועצה בעצמו, מוניר חמודה (בשנים 1999–2001). בבחירות לרשויות המקומיות ב-2024, נבחר סעיד סלימאן כראש המועצה.

## בועיינה
ישנה סברה ששמו של היישוב הוא גלגול של שם היישוב העתיק בית ענת המוזכר בכתובות שנכתבו בשפה האוגריתית, וכן בספר שופטים (פרק א' פסוק ל"ג) שם הוא מוזכר כיישוב שבו עבדו לאלה ענת, ושלא יכלו אנשי שבט נפתלי לכובשו.

בתקופת המנדט הבריטי, בועיינה היה כפר ערבי בבקעת בית נטופה. תושבי הכפר היו פלאחים.

במפקד האוכלוסין של 1931 נמנו בבועיינה 67 בתים מיושבים ב-349 נפשות, כולם ערבים ומוסלמים, למעט שני יהודים. בסקר הכפרים 1945 בארץ ישראל צוין כי מספר תושבי כפר בועיינה כ-540 ושטחו נרשם כ-9,214 דונם, מתוכם 2,306 דונם של אדמה ציבורית ו-115 דונם בבעלות יהודית.

## נוג'ידאת
נוג'ידאת היה כפר בדואי בבקעת בית נטופה.
נוג'ידאת הוקם על ידי בדואים משבט "ערב אל-נגאדאת" שהגיעו מאזור ירדן ומסינאי המשתיך לשבט בדואי בשם חויטאת (الحويطات). נוג'ידאת ידועה באחוז גבוה בגיוס הבנים לצה"ל ובשנים האחרונות נרשמת עליה בהתנדבות הבנות לשירות הלאומי, למרות שגיוסם של בני העדה הבדואית אינו חובה על פי חוק.

## אוכלוסייה

## מיזם פנינת העמק
הנדיה סולימאן יזמה והקימה ביישוב את מיזם פנינת העמק – מרכז להתנסות נשים בעבודות יד ובעבודות אמנות עממית. המרכז נתמך על ידי משרד התיירות והוא מארח קבוצות תיירים מהארץ ומחו"ל. על יוזמתה להקמת המיזם ולקידום מעמד הנשים ביישוב, הדליקה סולימאן משואה ביום העצמאות ה-66 למדינת ישראל.


buinanugidat01.JPG|מראה כללי
buinanugidat02.JPG|מרכז פיס קהילתי


## קישורים חיצוניים
* 

*אתר המועצה המקומית
* 

## הערות שוליים

קטגוריה:יישובים שהוקמו ב-1987
קטגוריה:ישראל: מועצות מקומיות
קטגוריה:יישובים ערביים בישראל
קטגוריה:ישראל: מועצות מקומיות במחוז הצפון
קטגוריה:רשויות מקומיות מאוחדות בישראל
קטגוריה:הר תורען
*
ביר אל-מכסור

ממוזער|מבט מן האוויר
**בִּיר אֵלמַכְּסוּר** (בערבית: **بير المكسور / بئر المكسور**), הוא יישוב בדואי, במעמד של מועצה מקומית, השוכן במחוז הצפון בישראל.

היישוב שוכן בגליל התחתון דרומית-מזרחית לשפרעם והוכרז כמועצה מקומית בשנת 1990.

היישוב הוקם על ידי בני שבט ערב אל-חוג'יראת ונקרא על שם "חירבת ביר אל-מכסור" (חורבת "הבאר השבורה") שבקרבת היישוב.

## תולדות המקום
בחפירות ארכאולוגיות בכפר התגלו סלעי צור מסותתים בטכניקת לוולואה מתקופת התרבות המוסטרית, וכן שברי חרס מהתקופה הנאוליתית ומתקופת הברזל.

כמו כן התגלתה מערת קבורה ובה שברי חרס וחפצי אמנות מהתקופה הרומית בארץ ישראל.

במפת הקרן לחקר ארץ ישראל משנת 1881 מצוין שבביר אל-מכסור יש רק ערימות של סלעים.

## התיישבות בני ערב אל-חוג'יראת בכפר
ערב אל-חוג'יראת היה שבט של בדואים נודדים ששכן באזור "תל אל שומאם" בעמק יזרעאל בין השנים 1790–1870. בתחילת המאה ה-19 נדדו בני השבט לאזור שכונה "אל ד'הרה", שטח שנמצא כיום במועצה אזורית משגב. בני השבט בחרו שלא לרשום את בעלותם על הקרקע בימי שליטתה של האימפריה העות'מאנית בארץ ישראל על מנת שלא יחויבו בשירות צבאי, כפי שהיה נהוג באותם ימים.

בסוף שנת 1906 נדדו לאזור שנקרא כיום "ביר אל-מכסור", והוא מאכלס את בני השבט עד ימינו.

שבט אל-חוג'ירת נחשב לאחר מגדולי השבטים הבדואים בצפון הארץ. ריכוזי השבט הם בעיקר בכפר ביר אל-מכסור, מספר מועט מבני השבט שוכן בכפר דמיידה, חלקם מחזיקים עדיין בשטחים באזור "אל ד'הרה", וחלק מבני השבט מתגורר בשכונה הבדואית בשפרעם, שכונת "עוסמאן".

בני שבט אל חוג'יראת היו מראשוני המתנדבים לצה"ל וזרועות הביטחון, ואף היו בברית אחים עוד בימי היישוב היהודי עם שכניהם היהודים ותרמו רבות להגנת היישוב. לאורך השנים הלך וגדל מספר המתגייסים לצה"ל, ורבים מהם נפלו במהלך שירותם.

## אוכלוסייה

## קישורים חיצוניים

* 
* 
* 

## הערות שוליים

קטגוריה:הגליל התחתון: יישובים
קטגוריה:ישראל: מועצות מקומיות
קטגוריה:יישובים בדואיים בישראל
קטגוריה:ישראל: מועצות מקומיות במחוז הצפון
*
קטגוריה:יישובים שהוקמו ב-1906
בוקעאתא

רחוב בבוקעתא|ממוזער
ממוזער|סמל ישן של המועצה
**בוקעאתא** (בערבית: **بقعاثا**, בתעתיק מדויק: **בֻּקעאת'א**) היא מועצה מקומית במחוז הצפון בישראל. היא הוכרזה כמועצה מקומית בשנת 1982. בוקעאתא הוא אחד מארבעת היישובים הדרוזיים ברמת הגולן שנכבשו מסוריה במלחמת ששת הימים, תושבי הכפר זכאים לאזרחות ישראלית מתוקף חוק הגולן (1981) אולם רובם אינם מחזיקים בתעודת זהות ישראלית.

היישוב ממוקם בצפון רמת הגולן, בגובה של 1,070 מטרים מעל פני הים, בין הר חרמונית והר ורדה.
שמורת הר חרמונית נמצאת דרומית מזרחית לכפר. שמורת יער אודם נמצאת מערבית לכפר. 

עיקר כלכלת היישוב מתבססת על גידול תפוחים ודובדבנים ועל עבודות מחוץ ליישוב – ביישובי הסביבה.

בבוקעאתא שני בתי ספר יסודיים, כל אחד עם מגרש כדורגל, ובית ספר מקיף שש שנתי. 

יש שני מקומות קדושים בבוקעאתא לנביא אל-ח'דר, שני בתי תפילה, מגרש כדורגל גדול ואולם ספורט. 

בוקעאתא נמצאת כ-2.7 קילומטרים מגבול ישראל–סוריה.

## היסטוריה
היישוב הוקם בסביבות 1886 על ידי משפחות ממג'דל שמס, ונהרס בשנת 1888 בעקבות סכסוכים בין היושבים באזור, ושוב במהלך מרד הדרוזים ב-1925.

לפני מלחמת ששת הימים הכפר היה מורכב מבקתות דלות וחושות ולא הייתה מערכת חשמל תקינה. בכל הכפר היו שני טרקטורים ושתי מכוניות. ביולי 1969 נמסר שהושלמה רשת החשמל בכפרי הדרוזים בגולן, ובינואר 1971 נחנכה בכפר מערכת חשמל מקומית, מבוססת גנרטור, שסיפקה חשמל לבתי הכפר למשך שעות הערב. בשנת 1977 הכפר כלל בתים מחוברים לרשת חשמל, מצוידים בריהוט מודרני ומכשירי חשמל. היו בכפר 60 טרקטורים ומאה מכוניות.

בשנת 1987 החרידה את היישוב פרשת רצח סדרתי של חמישה מילדי המקום.

## קישורים חיצוניים

*
* 

## הערות שוליים

*
קטגוריה:ישראל: מועצות מקומיות
קטגוריה:יישובים דרוזיים ברמת הגולן
קטגוריה:ישראל: מועצות מקומיות במחוז הצפון
קטגוריה:יישובים שהוקמו ב-1925
בנימינה-גבעת עדה

**בִּנְיָמִינָה-גִּבְעַת עָדָה** היא מועצה מקומית במחוז חיפה בישראל. המועצה המקומית נוצרה בשנת 2003 מאיחוד המועצות המקומיות **[[בנימינה]]** ו**[[גבעת עדה]]** לרשות אחת.

## בנימינה

נוסדה כמושבה איפה שממוקמת תחנת הרכבת שנקראה כך על שם הברון אברהם בנימין אדמונד ג'יימס דה רוטשילד עוד בטרם הוקמה המושבה (זהו אחד המקרים היחידים בארץ שבו יישוב נקרא בשמה של תחנת רכבת, יישוב נוסף הוא עפולה). המושבה נוסדה בידי בנים של עולי העלייה הראשונה שהתיישבו בה ב־1922, רובם מבני המושבה הסמוכה זכרון יעקב. לאחר מלחמת העולם הראשונה הצטרפו קבוצות רבות למקום והוא גדל במהירות. בתחילה התבססה כלכלת המושבה על חקלאות, אך כיום חלק גדול מתושביה עובדים בגוש דן ומנצלים את הרכבת שמחברת אותה לשם.

עם בני המושבה הידועים נמנים ראש ממשלת ישראל ה-12, אהוד אולמרט, השר לשעבר זאב בוים (קדימה), שלמה גרבץ וכן הפזמונאי אהוד מנור, שאף הנציח את המושבה בשיריו. כיום מתגוררים בה אמנים רבים בהם הזמר דורי בן זאב, השחקן ליאור כלפון ויזם ההייטק עמי לוטבק.

הוכרזה כמועצה מקומית בשנת 1950.

## גבעת עדה

גבעת עדה נוסדה כמושבה ב-1903 ונקראה על שם אדלהייד (עדה) רוטשילד, אשתו של הברון אברהם בנימין אדמונד דה רוטשילד. המושבה הוקמה על ידי שמונה משפחות, בעיקר בני זכרון יעקב. כלכלת המושבה התבססה בעיקר על חקלאות, כאשר לענבי היין היה חלק נכבד בה.

גבעת עדה ממוקמת כ-5 ק"מ מזרחית לבנימינה.

הוכרזה כמועצה מקומית בשנת 1949.

## איחוד המועצות המקומיות
שתי המועצות המקומיות, בנימינה וגבעת עדה, אוחדו לרשות אחת במסגרת יוזמה של משרד הפנים בדבר איחוד רשויות מקומיות בארץ. האיחוד נעשה בשנת 2003 במסגרת חוק התוכנית להבראת כלכלת ישראל. מלכתחילה הייתה כוונה לאחד לכלל רשות אחת את שלושת היישובים: זכרון יעקב, בנימינה, וגבעת עדה. לבסוף הוחלט בכנסת ביום 31 ביולי 2003 על איחוד בנימינה וגבעת עדה בלבד.

## אוכלוסייה

## ערים תאומות
* 

## ראשי המועצה
### מועצת בנימינה
המועצה המקומית בנימינה קיבלה את מעמדה הרשמי בכ"ו סיוון תש"י, ב-11 ביוני 1950, כאשר ראשי השלטון הישראלי נכחו בטקס, ושר הפנים דאז משה שפירא הכריז על הקמת המועצה המקומית בנימינה.

### מועצת גבעת עדה

### המועצה המאוחדת בנימינה-גבעת עדה

## לקריאה נוספת
* עבר הדני, **בנימינה הכפר על שם הנדיב הידוע תרפ"ב-תשי"ג**, מהדורה ראשונה – "דפוס המרכז", תל אביב מהדורה שנייה – "דפוס ניידט בע"מ", תל אביב: הוצאת המועצה המקומית בנימינה
* יעקב דורון, **נתיבות חיי – מאל-גדס שבתימן לראשות המועצה בגבעת-עדה**, נדפס "סדר-צלם" תל אביב, הוצאת מערכת קיבוץ דליה 2002

## קישורים חיצוניים

* 
* 
* הקמת המושבה בנימינה, מתוך הספרייה הווירטואלית של מטח
* תוכנית אב ומתאר למועצה מקומית בנימינה-גבעת-עדה,2007

## הערות שוליים

*
קטגוריה:יישובים שהוקמו ב-1903
קטגוריה:ישראל: מועצות מקומיות
קטגוריה:מושבות
קטגוריה:יישובים ע"ש בני משפחת רוטשילד
קטגוריה:ישראל: מועצות מקומיות במחוז חיפה
קטגוריה:רשויות מקומיות מאוחדות בישראל
בסמ"ה

**בַּסְמָ"ה** היא מועצה מקומית, באזור נחל עירון במחוז חיפה בישראל.

המועצה נוצרה מאיחודם של היישובים ערביים **[[ברטעה]]**, **[[עין אל-סהלה]]** ו**[[מועאוויה (כפר)|מועאוויה]]**, בשנת 1995. השם בסמ"ה מורכב מראשי התיבות של יישובים אלו. היא הוכרזה כמועצה מקומית בשנת 1996, בעלת שטח שיפוט של 1,700 דונם.

## נתונים סטטיסטיים

## קישורים חיצוניים

* 
[מרכז|ממוזער|590px|מבט ממערב על בסמ"ה, עם הבתים המערביים של [ברטעה על הגבעה מימין, בתי אום אל קוטוף על הגבעה משמאל וקציר על הגבעה הרחוקה בצד שמאל]]

## הערות שוליים

*
קטגוריה:יישובים שהוקמו ב-1995
קטגוריה:ישראל: מועצות מקומיות
קטגוריה:יישובים ערביים בישראל
קטגוריה:ישראל: מועצות מקומיות במחוז חיפה
קטגוריה:רשויות מקומיות מאוחדות בישראל
בסמת טבעון

**בַּסְמֶת טַבְּעוּן** (בערבית: **بسمة طبعون**) היא מועצה מקומית בדואית במחוז הצפון שבישראל. נוסד בתור כפר, והוכרז כמועצה מקומית ב-1969. **בַּסְמֶה** (**بسمة**) שוכנת בסמוך לשפרעם. נכון ל-2025, כלל תושבי בסמה הם ערבים-מוסלמים.

## היסטוריה
ההחלטה על הקמת הכפר התקבלה בשנת 1963 ומטרתה הקמת יישוב קבע בשביל השבטים ערב אל-סעדיה וערב אל-זבידאת אשר התיישבו באזור הגליל בימי המנדט הבריטי על פלשתינה (א"י). הכפר נקרא על-שם **חורבת בַּסְמֶה** שעליה נבנתה, וכמו-כן על-שם **טַבְּעוּן** כשמה בערבית של קריית טבעון (יישוב יהודי מודרני) הסמוכה לו בצפונה של מדינת ישראל. שם היישוב אושר על ידי ועדת השמות הממשלתית בתחילת שנת 1966.

בשנת 1965 החלה הקמת השכונות, לכל חמוּלה בנפרד, ונבנו שתי שכונות שיצרו את הבסיס ליישוב. בשנת 1968 הוחלט במשרד הפנים על הקמת מועצה מקומית ביישוב, וב-12 בפברואר 1969 הוכרז כמועצה מקומית, בעת שהתגוררו בו כ-700 איש.

בשנת 1992 צורפו ליישוב שלושה שבטים בדואיים נוספים: חִלְף, זְבֵּידַאת, וחַ'וואלֶד ולשם כך נבנו שכונות חדשות. נכון ל-2010 ביישוב ארבע שכונות עיקריות: יסמין, מַשַאיֶח' א-סַעְדִ֫יה, ח'לף, וזבידאת. השכונות מאוכלסות לפי שיוך שבטי ומופרדות אחת מהשנייה, הן מבחינת תשתיות והן מבחינה פיזית, כאשר כל אחת נמצאת על גבעה אחרת ומופרדת בחורש טבעי וגיאיות.

ב-2010 הגיש משרד הפנים תוכנית להרחבת גבולות היישוב לצורך איחוד השכונות והרחבת היישוב.

## אוכלוסייה

## קישורים חיצוניים

* 
* 

## הערות שוליים

קטגוריה:יישובים שהוקמו ב-1965
קטגוריה:ישראל: מועצות מקומיות
קטגוריה:יישובים בדואיים בישראל
קטגוריה:ישראל: מועצות מקומיות במחוז הצפון
*
בענה

**בֶּ֫עְנֶה** (בערבית: **البعنة**) היא מועצה מקומית ערבית במחוז הצפון בישראל. בענה יושבת בבקעת בית כרם (בקעת שגור), שהוא מבחינה טופוגרפית הגבול בין הגליל העליון לתחתון. שטח השיפוט שלה הוא 6,000 דונם. כ-92.4% מהתושבים בבענה הם ערבים-מוסלמים – לצד כ-7.4% ערבים-נוצרים. הכפר הוכרז כמועצה מקומית בשנת 1976.

## היסטוריה
הכפר **ביענה** נוסד בזמן משטר האימפריה העות'מאנית בארץ ישראל על-ידי בנים של תושבים ערבים נוצרים שישבו בדיר אל-אסד שנקרא בעבר **ביענה** ושגורשו על-ידי הסולטאן העות'מאני, סולימאן הראשון.

הכפר מופיע כבר ברישומי המס העותמ'אניים מ-1596, אז היו בכפר 61 בתי-אב, כש-46 מביניהם - מוסלמים.

בשנת 1838 תועד הכפר כבעל אוכלוסייה ערבית נוצרית-יוונית-אורתודוקסית בעיקרה, אם כי החוקר הצרפתי ויקטור גרן ציין ב-1875 שתושבי הכפר נחלקים גם לדרוזים כשבנוסף גילה על מציאת מסגד וכנסייה בכפר.

לורד הוריישו קיצ'נר ביקר בכפר במסגרת "סקר ארץ-ישראל המערבית" בשנות ה-70 של המאה ה-19, ותיעד שמצא בו באר ובריכת מים.

במפקד האוכלוסין המנדטורי של 1922 מנתה האוכלוסייה 518 תושבים ערביים: 311 נוצרים ו-207 מוסלמים. במפקד האוכלוסין מ-1931 נספרו 651 תושבים, מתוכם 441 ערבים מוסלמים.

בתוכנית החלוקה נועד הכפר להיות חלק מן המדינה הערבית, אולם ב-29 באוקטובר 1948, במהלך מבצע חירם, הוא ננטש על-ידי כוחותיו של פאוזי אל-קאוקג'י, ב-30 באוקטובר משלחת מאנשי הכפר מסרה את כניעתו לצה"ל, וב-31 באוקטובר נכנסה אליו יחידה של צה"ל. חיילי צה"ל ביצעו הפרדה בין התושבים המקומיים לבין הפליטים שמצאו בו מקלט, וציוו על הפליטים לצעוד לכיוון לבנון. רבים מן הכפריים נמלטו צפונה, אולם הנותרים הורשו להישאר. 

על הכפר הוטל ממשל צבאי עד שנת 1966.

הערבים הנוצריים בכפר מתחלקים לשני זרמים: נוצרים-מלכיתים ולנוצרים-יוונים-אורתודוקסים.

בשנת 1961 הופקעו חלק מאדמות הכפר לצורך הקמת העיר כרמיאל.

ב-1981 הוקמה על אדמות הכפר שכונה לבדואים מהכפר ראמה.

ב-2003 אוחדה המועצה המקומית הזו עם המועצה המקומית דיר אל-אסד הסמוכה לה מצפון ועם המועצה המקומית מג'ד אל-כרום הסמוכה להן ממערב. כך הוקמה המועצה המקומית שגור, שמאוחר יותר הפכה לעירייה. בנובמבר 2008 אישרה הכנסת חוק המבטל את האיחוד, החל מ-1 בדצמבר 2008, ומשיב את המצב לקדמותו.

ב11 למרץ פגעה בכפר רקטה מלבנון במהלך מבצע שאגת הארי. 

## אוכלוסייה

בבענה התגורר הקולנוען והשחקן מוחמד בכרי.

## תצורת בענה

היישוב בענה נתן את שמו לתצורה גאולוגית. תצורת בענה היא תצורה בחבורת יהודה שנחשפת ביישוב בענה בפרט ובצפון ומרכז ישראל. התצורה מורכבת מארבעה פרטים: 

1. מיזי אחמר: גיר, דולומיט וחוואר. 
2. מֶלֶכֶה: גיר דטריטי. 
3. גיר עם צור וחלזונות מאובנים. 
4. מיזי חילו: גיר. 

סלעים מתצורה זו פופולריים לחציבה, וחלק נרחב מהבנייה באבן בירושלים נעשה באמצעותה.
הגאולוג אשר שדמון נתן לתצורה את שמה, והיא מתוארכת לתקופת הטורון הנכלל בתור הקרטיקון העליון. גילה המשוער הוא 88–95 מיליון שנה.

## ראו גם
* אשכול יישובי בית הכרם

## קישורים חיצוניים

* 
* 
* 

## הערות שוליים

*
קטגוריה:יישובים ערביים בישראל
קטגוריה:ישראל: מועצות מקומיות
קטגוריה:ישראל: מועצות מקומיות במחוז הצפון
קטגוריה:שגור